10/09/2012 | Administración LocalMunicipal
Ames
Aprobación definitiva da modificación da Ordenanza reguladora do prezo público pola prestación do servizo das escolas infantís municipais do Concello de Ames

ANUNCIO Aprobación definitiva da modificación da Ordenanza reguladora do prezo público pola prestación do servizo das escolas infantís municipais do Concello de Ames. En sesión plenaria celebrada o 28 de xuño de 2012 prestouse aprobación inicial á modificación da Ordenanza reguladora do prezo público pola prestación do servizo das escolas infantís municipais do Concello de Ames. Sometida a exposición pública (Boletín Oficial da Provincia núm.134, do 16 de xullo de 2012), presentouse unha alegación, que foi desestimada en sesión plenaria celebrada o 30 de agosto de 2012, aprobándose definitivamente a modificación da dita ordenanza. O que se fai público en cumprimento do previsto na normativa aplicable sobre a materia. ORDENANZA REGULADORA DO PREZO PÚBLICO POLA PRESTACIÓN DO SERVIZO DAS ESCOLAS INFANTÍS MUNICIPAIS DO CONCELLO DE AMES Artigo 1.–Obxecto. En uso das facultades concedidas polos artigos 133 e 142 da Constitución Española e artigo 106 da Lei 7/85 reguladoras das bases do réxime local e artigos 41 a 44 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Concello de Ames aproba o prezo polo servizo das escolas infantís (0-3) dependentes do Concello de Ames, que se rexerá pola presente ordenanza, así como pola citada normativa, e demais que resulte de aplicación. Artigo 2.–Suxeitos obrigados. Están obrigados ao pagamento das cantidades que se establecen como prezo as/os nais/pais dos nenos e das nenas en situación de alta nos centros sinalados no artigo anterior, no seu defecto, os/as familiares ou titores/as legais a quen corresponda o exercicio da patria potestade. Artigo 3.–Pagamento. O pagamento das cotas, sen prexuízo do establecido no artigo 5 desta ordenanza, realizarase mensualmente nos dez primeiros días naturais do mes a que correspondan. Nos casos en que o ingreso no centro se produza con posterioridade ao día primeiro do mes, a cota correspondente ao dito mes ingresarase nos dez días naturais seguintes á data de ingreso. a) No caso de utilizar o servizo de comedor por días soltos, realizarase o pagamento deste servizo xunto coa cota do mes seguinte. b) Salvo o disposto no artigo 5 desta ordenanza, a falta de asistencia da nena ou do neno ao centro non supón redución nin exención da cota mentres non se formalice a baixa correspondente. c) A falta de pagamento de dúas mensualidades consecutivas ou tres alternas, sen prexuízo da súa esixencia polo procedemento administrativo de constrinximento, orixinará a perda do dereito á praza. Artigo 4.–Regras e definicións para a determinación do importe que se vai pagar. Para a determinación do importe mensual que van pagar as persoas obrigadas ao pagamento dos prezos públicos determinados no anexo desta ordenanza, teranse en conta as especificacións recollidas no dito anexo. Para os efectos da aplicación do anexo, a renda per cápita mensual da unidade familiar computarase segundo as seguintes regras: a) Entenderase por unidade familiar a formada polos cónxuxes non separados legalmente e: I. Os/as fillos/as menores, con excepción dos que, con consentimento dos/as pais/nais, vivan independentes destes/as. II. Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada. III. Os/as fillos/as maiores de dezaoito anos discapacitados cun grao de discapacidade superior ao 33 por cento. A determinación dos membros da unidade familiar realizarase atendendo á situación existente no 31 de decembro do ano a que se refiran os datos económicos a que se refiren as seguintes regras. b) Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal se pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do imposto sobre a renda das persoas físicas. O importe dos ingresos totais da unidade familiar será acreditado, mediante a presentación das copias certificadas pola Administración tributaria das declaracións do IRPF ou a certificación de ingresos das persoas que non presentasen as declaracións do IRPF. A documentación anterior poderá ser substituída pola correspondente autorización á Administración con competencia en materia de escolas infantís 0-3 para obter os datos necesarios para determinar os ingresos totais para estes efectos a través da correspondente administración tributaria. c) O importe anterior dividirase polo número de membros computables da unidade familiar. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental a unidade familiar a que se refire a letra a) cando formase parte dela un único proxenitor ou proxenitora que non conviva con outra persoa con que manteña unha relación análoga á conxugal e sempre que o outro proxenitor ou proxenitora non contribúa economicamente ao seu sustento. d) A renda per cápita mensual será o resultado de dividir o importe anterior por doce. Artigo 5.–Suspensión temporal da cota.1. Os suxeitos obrigados a que fai referencia o artigo 2 non terán a obriga de aboar a cota correspondente á atención educativa e ao servizo de comedor durante os seguintes períodos: a) O mes de vacacións anual da/o nena/o. b) Cando por calquera motivo distinto ao período de vacacións anuais o centro permaneza pechado por un período superior a quince días naturais. En ambos os dous casos a suspensión realizarase de oficio.2. Os suxeitos obrigados a que fai referencia o artigo 2 non terán a obriga de aboar a cota correspondente ao servizo de comedor no seguinte suposto: a) Cando por causa debidamente xustificada a/o nena/o deixe de asistir temporalmente ao centro. Neste caso, a suspensión da cota terá lugar desde o primeiro día do mes natural seguinte á data de inasistencia ao centro e durará ata o día primeiro do mes natural en que teña lugar a reincorporación da/o nena/o ao centro. Non obstante, se a reincorporación se produce con posterioridade ao día 15 do mes, a cota do comedor correspondente ao dito mes reducirase nun 50 por cento. A solicitude de suspensión da cota correspondente a este servizo, xunto coa acreditación documental da circunstancia que a motiva, deberá presentarse ante o Concello, que resolverá sobre a procedencia da exención. Nos casos de suspensión temporal da cota correspondente ao servizo de comedor, o pagamento correspondente ao mes de reincorporación realizarase no prazo dos dez días naturais seguintes á data de reincorporación. Así mesmo, nos casos en que o órgano competente do Concello acorde a non procedencia da suspensión solicitada, o suxeito obrigado deberá ingresar as cotas atrasadas no prazo dos dez días naturais seguintes á notificación da resolución denegatoria. Disposición derradeira primeira. Autorízase á Alcaldía para ditar as normas que sexan necesarias para o desenvolvemento e a aplicación desta ordenanza. Disposición derrogatoria única. Quedan derrogadas cantas disposicións de igual ou inferior rango se opoñan ao disposto nesta ordenanza e, en particular, o disposto na Disposición final. A presente ordenanza reguladora entrará en vigor unha vez que publicada no Boletín Oficial da Provincia, nos termos indicados no artigo 65.2 da Lei 7/85, do 2 de abril, reguladora das bases do réxime local, e manterase en vigor mentres non se acorde a súa derrogación ou modificación expresa. ANEXO 1.–TARIFAS 1. Prezo da atención educativa. O prezo pola atención educativa en xornada completa nas escolas infantís 0-3 dependentes do Concello de Ames fíxase en 160 € mensuais. Segundo a renda per cápita mensual da unidade familiar, sobre este prezo aplicaranse as seguintes reducións: a) Rendas inferiores ao trinta por cento do IPREM. Prezo da praza: con servizo de comedor 0 €; sen servizo de comedor 0 €. b) Rendas comprendidas entre o 30 e inferiores ao 50 por cento do IPREM. Prezo da praza: con servizo de comedor 16,50 €; sen servizo de comedor 0 €. c) Rendas comprendidas entre o 50 e inferiores ao 75 por cento do IPREM. Prezo da praza: con servizo de comedor 49,50 €; sen servizo de comedor 33 €. d) Rendas comprendidas entre o 75 e inferiores ao 100 por cento do IPREM. Prezo da praza: con servizo de comedor 91 €; sen servizo de comedor 66 €. e) Rendas comprendidas entre o 100 e inferiores ao 125 por cento do IPREM. Prezo da praza: con servizo de comedor 141 €; sen servizo de comedor 106 €. f) Rendas comprendidas entre o 125 e inferiores ao 150 por cento do IPREM. Prezo da praza: con servizo de comedor 176 €; sen servizo de comedor 126 €. g) Rendas comprendidas entre o 150 e inferiores ao 200 por cento do IPREM. Prezo da praza: con servizo de comedor 199 €; sen servizo de comedor 139 €. h) Rendas superiores ao 200 por cento do IPREM. Prezo da praza: con servizo de comedor 230 €; sen servizo de comedor 160 €. 2. Prezo dos servizos complementarios: – Servizo de comedor: fíxase un importe de 70 euros mensuais. Para o caso dos/as nenos/as que non empreguen habitualmente o servizo e que desexen utilizalo algún día con carácter suelto aboarán a contía de 4 euros por día. O prezo de comedor por días soltos non estará suxeito a ninguna redución. – Horario ampliado: o prezo mensual de cada hora solta en que se incremente o horario normal será de 20 euros. O prezo da hora extraordinaria non estará suxeito a ninguna redución. – Servizo de merenda: fíxase en 1 euro por día.3. Descontos: A) Segundo as circunstancias da unidade familiar, sobre o prezo que resulte de aplicar o disposto no punto anterior, aplicaranse os seguintes descontos que non son acumulables entre si: a) Nenos/as pertencentes a familias numerosas, desconto dun 20 por cento. b) Nenos/as pertencentes a familias monoparentais, desconto dun 20 por cento. c) Cando asistan ao mesmo centro varios irmáns, o segundo e sucesivos terán un desconto dun 20 por cento. Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos descontos teranse en conta as circunstancias concorrentes no momento de presentación da solicitude de praza na escola infantil 0-3, que deberán ser previamente xustificadas documentalmente de non coincidir coas circunstancias na data da devindicación da declaración do IRPF. B) Cando por circunstancias sobrevidas (solicitude fóra de prazo, traslado de residencia, etc.), o/a neno/a ingrese no centro con posterioridade ao día 15 do mes, a cota que corresponda pagar polo dito mes terá un desconto do 50 por cento. Contías máximas aplicables a centros de atención á primeira infancia ANEXO 2.–BAREMO DE APLICACIÓN ÁS SOLICITUDES DE ADMISIÓN NAS ESCOLAS INFANTÍS MUNICIPAIS DO CONCELLO DE AMES.1.º.–Situación socio-familiar.1.1.–Por cada membro da unidade familiar: 2 ptos.1.2.–Por cada persoa que, non formando parte da unidade familiar, estea a cargo desta: 1 ptos.1.3.–No caso de que a/o neno/a para o que se solicita praza nacese nun parto múltiple: 1 ptos.1.4.–Por cada membro da unidade familiar, afectado por minusvalidez física, psíquica ou sensorial, enfermidade que requira internamento periódico, alcoholismo ou drogodependencia: 2 ptos.1.5.–Pola condición de familia monoparental: 3 ptos.1.6.–Pola ausencia do fogar familiar de ambosos dous membros parenterais: 6 ptos.1.7.–Por irmán/á-áns/ás con praza renovada no centro: 3 ptos.1.8.–Pola condición de familia numerosa: 3 ptos.1.9.–Calquera circunstancia familiar grave debidamente acreditada: 3 ptos.2.º.–Situación laboral e familiar.2.1.–Situación laboral de ocupación: – Pai: 4 ptos. – Nai: 4 ptos.2.2.–Situación laboral de desemprego: – Pai: 2 ptos. – Nai: 2 ptos. *No caso de familias monoparentais, adxudicaráselles a puntuación do epígrafe correspondente multiplicada por dous.3.º.–Situación económica. RPC mensual da unidade familiar, referida ao indicador público de renda de efectos múltiples (IPREM) vixente: – Inferior ao 25% do IPREM: +4 ptos. – Entre 25% e o 50% do IPREM: +3 ptos. – Entre 50% e o 75% do IPREM: +2 ptos. – Entre 75% e o 100% do IPREM: +1 ptos. – Entre 100% e o 125% do IPREM: –1 ptos. – Entre 125% e o 150% do IPREM: –2 ptos. – Entre 150% e o 200% do IPREM: –3 ptos. – Igual ou superior ao 200% do IPREM: –4 ptos. En caso de obter igual puntuación, daráselle prioridade á renda per cápita máis baixa. Ames, 31 de agosto de 2012. O alcalde Santiago V. Amor Barreiro